Cum vara se apropie cu pași repezi, acum e momentul perfect să încercați rețete care mai de care. De la mâncărurile fresh și aromate până la băuturile de sezon, aveți o mulțime de opțiuni la dispoziție. Dacă vă numărați printre pasionații de culinar sau pur și simplu vă doriți să vă impresionați familia într-o zi de weekend, atunci aflați că acest articol vă este dedicat. În rândurile ce urmează ne dorim să vă ajutăm pe această cale prin a vă vorbi despre smoothie-urile făcute la mixerul vertical. Veți afla care sunt cele mai îndrăgite patru rețete de vară și cum puteți să-i uimiți pe cei dragi la fiecare mic dejun. Așadar, fără să mai stăm prea mult pe gânduri, să începem!
Vara, este bine să ne hidratăm cât mai mult și să mâncăm preparate cât mai bogate în vitamine, pentru a avea energie pe tot parcursul zilei. Cum căldura dogoritoare nu va mai conteni, acest anotimp e perioada perfectă să vă bucurați de o băutură rece și plină de vigoare. Atât dumneavoastră cât și cei mici veți putea savura din confortul grădinii smoothie-uri gustoase și răcoritoare. Tot ce aveți nevoie este un mixer vertical cu accesorii adecvate care să vă facă treaba mai ușoară. Acest electrocasnic, asemenea unui prăjitor de pâine sau al unui airfyer, de exemplu, se numără printre cele mai folositoare aparate de uz casnic. De aici și nevoia de a-l utiliza pe timpul verii. Cu multiplele trepte de viteză și funcțiile sale utile, acest tip de mixer vă poate ajuta să creați cele mai savuroase smoothie-uri de sezon și nu numai. Noi ne concentrăm strict pe această băutură datorită aportului său mare de vitamine, dar și pentru gustul dulce și rafinat de care dispune. Dacă vă doriți ca mesele dumneavoastră de dimineață să treacă la următorul nivel, vă îndemnăm să încercați următoarele rețete fără să vă gândiți de două ori. Iată ce fel de smoothie-uri puteți prepara.
Începem cu cel mai îndrăgit dintre toate și ne întâlnim cu smoothie-ul de căpșuni și banane. Pentru pregătirea sa aveți nevoie de 1-2 căni de lapte, în funcție de cât de mare este familia dumneavoastră, câteva căpșuni și două banane tăiate cubulețe. Le puneți pe toate în recipientul mixerului vertical alături de câteva cuburi de gheață și pulsați până la omogenizare. La final, turnați în paharele preferate alături de o frunză de mentă și vă bucurați de una dintre cele mai gustoase băuturi de vară.
Ajungem la al doilea smoothie din clasament și regăsim următoarea rețetă: cu fructe de pădure. Înainte de preparare, rețineți faptul că acesta poate avea un gust mai pregnant. Ce vă recomandăm este să folosiți o cantitate mai mare de lapte, sau chiar iaurt grecesc, pentru a-i uniformiza aroma. Acestea fiind spuse, luați o mână din fructele de pădure favorite, alături de 2-3 căni de lapte sau iaurt, pulsați-le împreună în mixer și serviți după bunul plac. Vă veți simți mai energizat ca niciodată iar cei mici cu siguranță vă vor mulțumi.
În continuare, întâlnim cea de-a treia rețetă de smoothie de vară, și anume pe cel preparat din piersici. Fructele trebuie să fie cât mai coapte pentru ca aroma lor perfectă să iasă în evidență. Tăiați piersicile în cubulețe, puneți-le în vasul dedicat alături de 1-2 căni de lapte și pulsați, după cum v-ați obișnuit. La final, puteți adăuga și câțiva fulgi de cocos ca topping, pentru un plus de textură și aromă. De asemenea, nu uitați să amestecați în smoothie-uri, din când în când, pentru a evita decantarea.
Nu în ultimul rând, iată că am ajuns și la a patra rețetă de astăzi, și anume smoothie-ul verde. Această băutură inventivă vă permite să strecurați legume în dieta celor mici, fără ca aceștia să își dea seama. Deci, le veți oferi un plus de vitamine și energie, fără prea mult efort. Tot ce trebuie să faceți este să puneți în recipientul mixerului o mână de spanac congelat, alături de câteva cubulețe de mango și o banană. Adăugați o cană de lapte și una de iaurt cremos, pulsați și serviți atunci când doriți să vă răcoriți. Cu siguranță vă veți impresiona familia cu această băutură.
Acum că ați aflat care sunt cele mai îndrăgite rețete de smoothie-uri, tot ce vă rămâne de făcut este să vă folosiți mixerul vertical la maxim, pentru a crea și mai multe băuturi interesante. Pentru mai multă inspirație, nu ezitați să navigați mediul online. Sperăm că v-am fost de ajutor și vă dorim relaxare plăcută!